CELEX: 62009CN0014
Language: mt
Date: 2009-01-12 00:00:00
Title: Kawża C-14/09: Talba għal deċiżjoni preliminari mressqa mill-Verwaltungsgerichts Berlin (il-Ġermanja) fit- 12 ta’ Jannar 2009 – Hava Genc vs Land Berlin

1.5.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 102/10
            
         Talba għal deċiżjoni preliminari mressqa mill-Verwaltungsgerichts Berlin (il-Ġermanja) fit-12 ta’ Jannar 2009 – Hava Genc vs Land Berlin
   (Kawża C-14/09)
   2009/C 102/13
   Lingwa tal-kawża: Il-Ġermaniż
   
      Qorti tar-rinviju
   
   Verwaltungsgericht Berlin
   
      Partijiet fil-kawża prinċipali
   
   
      Rikorrenti: Hava Genc
   
      Konvenuta: Land Berlin
   
      Domandi preliminari
   
   
               1)
            
            
               Ċittadin Tork, li jagħmel parti mis-suq legali tal-impjieg ta’ Stat Membru u li jipprovdi, fuq perijodu estiż, favur persuna oħra u taħt l-istruzzjonijiet tagħha servizzi ta’ ċertu valur ekonomiku li għalihom huwa jikseb bħala korrispettiv remunerazzjoni, huwa ħaddiem fis-sens tal-Artikolu 6(1) tad-Deċiżjoni Nru 1/80 tal-Kunsill ta’ Assoċjazzjoni KEE-Turkija anki meta ż-żmien iddedikat għal din l-attività professjonali jikkostitwixxi biss 14 % tan-numru ta’ sigħat previsti fil-ftehim kollettiv għal ħaddiem li jaħdem full-time (f’dan il-każ, 5.5 sigħat ta’ xogħol fil-ġimgħa minflok 39 siegħa) u meta l-uniku dħul mill-impjieg tiegħu jammonta biss għal 25 % mid-dħul minimu meħtieġ għall-għajxien skont id-dritt nazzjonali tal-Istat Membru inkwistjoni (f’dan il-każ, EUR 175 meta mqabbla ma’ madwar EUR 715)?
               Fil-każ li r-risposta għall-ewwel domanda tkun fl-affermattiv:
            
         
               2)
            
            
               Ċittadin Tork jista’ jinvoka d-dritt għall-moviment liberu li għandu taħt il-Ftehim ta’ Assoċjazzjoni KEE-Turkija fil-kwalità tiegħu ta’ ħaddiem, fis-sens tal-Artikolu 6(1) tad-Deċiżjoni Nru 1/80 tal-Kunsill ta’ Assoċjazzjoni KEE-Turkija, anki meta l-għan tad-dħul tiegħu fl-Istat Membru inkwistjoni (f’dan il-każ: ir-riunifikazzjoni tal-konjuġi) ma jkunx għadu jeżisti, meta ebda interess ieħor li ħaqqu protezzjoni ma jiġġustifika li huwa jibqa’ fit-territorju tal-Istat Membru u meta l-possibbiltà li jkompli attività professjonali minuri fl-imsemmi Stat ma tistax titqies bħala ġustifikazzjoni suffiċjenti għall-fatt li dan iċ-ċittadin jibqa’ fit-territorju tal-Istat Membru, minħabba li, b’mod partikolari, ma pprovax serjament jintegra ruħu b’mod stabbli fuq il-livell ekonomiku mingħajr ma jitlob il-ħlas ta’ benefiċċji soċjali għall-għajxien tiegħu?